Príloha č. 2:

**OZNÁMENIE O KONANÍ VOLIEB DO PORADNÉHO VÝBORU REGISTROVANÉHO SOCIÁLNEHO PODNIKU SWEET REVELATION s.r.o., r.s.p.**

Vedenie obchodnej spoločnosti SWEET REVELATION s.r.o., r.s.p oznamuje, že 07.10.2025 od 14.00 do 15.00 hod sa v priestoroch obchodnej spoločnosti na ulici Mlynská 25, 040 01 Košice uskutočnia voľby do poradného výboru registrovaného sociálneho podniku SWEET REVELATION s.r.o., r.s.p., ktorého kompetencie vymedzuje ustanovenie § 9 zákona č. 112/2018 Z. z. zákona o sociálnej ekonomike a sociálnych podnikoch a o zmene a doplnení niektorých zákonov v platnom znení a upravuje interný predpis obchodnej spoločnosti č. 01/2025.

Vo voľbách za člena poradného výboru má právo kandidovať:

a) zamestnanec registrovaného sociálneho podnik SWEET REVELATION s.r.o., r.s.p.

b) spotrebiteľ tovaru alebo služby, ktoré vyrába, dodáva, poskytuje alebo distribuuje príslušný

sociálny podnik,

c) obyvateľ mesta Košice, ako mesta, v ktorom je umiestnená prevádzka registrovaného

sociálneho podniku,

d) fyzická osoba, ktorá pre registrovaný sociálny podnik SWEET REVELATION s.r.o., r.s.p. v predchádzajúcich 12 po sebe nasledujúcich mesiacoch vykonala dobrovoľnícku činnosť v rozsahu najmenej 150 hodín.

ak je občanom Slovenskej republiky alebo cudzinec, ktorý má trvalý pobyt v obci, má viac ako 18 rokov a v čase volieb spĺňa niektoré z nasledovných kritérií:

a) u zamestnanca RSP je **kritériom platná a účinná pracovná zmluva**,

b) u spotrebiteľa tovaru alebo služby, ktoré RSP vyrába, dodáva, poskytuje alebo distribuuje je

**kritériom najmenej jeden zmluvný vzťah medzi RSP a spotrebiteľom, v rámci ktorého sa**

**realizovala aspoň jedna výroba alebo dodávka tovaru či poskytnutie služby zo strany RSP**

**smerom k spotrebiteľovi**,

c) u obyvateľa obce, v ktorej je umiestnená prevádzka RSP je **kritériom trvalý pobyt v obci**,

d) u fyzickej osoby, ktorá pre RSP v predchádzajúcich 12 po sebe nasledujúcich mesiacoch vykonala dobrovoľnícku činnosť v rozsahu najmenej 150 hodín je **kritériom Zmluva o dobrovoľníckej činnosti uzatvorená medzi RSP a dobrovoľníkom a akékoľvek potvrdenie alebo výkaz potvrdený RSP, z ktorých vyplýva výkon dobrovoľníckej činnosti v prospech RSP v rozsahu najmenej 150 hodín v prechádzajúcich 12 po sebe nasledujúcich kalendárnych mesiacov.**

Kandidáti na člena poradného výboru môžu podávať písomné kandidátky v prevádzke spoločnosti na adrese Mlynská 25, 040 01 Košice do 30.09.2025.

Kandidačný formulár musí obsahovať meno, priezvisko, titul, dátum narodenia, telefonický kontakt a adresu trvalého pobytu.

Zoznam dokladov, ktoré je potrebné pripojiť ku kandidačnému formuláru do volieb za člena poradného výboru:

* vlastnoručne podpísané čestné vyhlásenie o skutočnosti, že osoba je zamestnanec príslušného registrovaného sociálneho podniku alebo spotrebiteľ tovaru alebo služby, ktoré vyrába, dodáva, poskytuje alebo distribuuje príslušný registrovaný sociálny podnik, alebo obyvateľ obce, v ktorej je umiestnená prevádzka príslušného registrovaného sociálneho podniku alebo že je fyzická osoba, alebo ktorá pre registrovaný sociálny podnik v predchádzajúcich 12 po sebe nasledujúcich mesiacoch vykonala dobrovoľnícku činnosť v rozsahu najmenej 150 hodín. Volič je povinný v čestnom vyhlásení uviesť správne a úplné údaje, inak sa dopúšťa priestupku podľa § 21 ods. 1. písm. b) zákona č. 372/1990 Zb. o priestupkoch.
* súhlas na použitie osobných údajov pre potreby ich spracovania a zverejnenia v rámci volieb do poradného výboru registrovaného sociálneho podniku v zmysle zákona č. 18/2018 Z. z. zákona o ochrane osobných údajov v znení neskorších predpisov.

Zvolení kandidáti sa stanú členmi poradného výboru na obdobie 4 rokov.